Maynor Figueroa

Maynor Alexis Figueroa Róchez (født 2. mai 1983 i Jutiapa) er en honduransk tidligere fotballspiller, som blant annet spilte for den engelske Premier League-klubben Hull City AFC. Figueroa var mest kjent for sine kraftige skudd med sin venstre fot, og for sin evne til å ta frispark. Figueroa var kaptein i Olimpia, før han kom til Wigan i 2008. Han har tidligere spilt for Victoria. 

 Spillerkarriere 
I 2007 mottok Figueroa tilbud fra MLS klubber, hvorav en av dem var New England Revolution, men Olimpias administrator Osman Madrid avslo alle tilbud. 

Figueroa har også tidligere blitt lagt merke til av flere utenlandske klubber i andre land. Club Toluca i Mexico var en av klubbene som prøvde å legge inn et bud i løpet av 2007. Men under et intervju i Madrid kom det frem at tilbudet ikke var økonomisk gunstig for hverken Olimpia eller Figueroa. 

 Wigan Athletic 
Den 20. desember 2007 rapporterte den honduranske avisen El Heraldo om interesse fra den engelske Premier League-klubben Wigan Athletic. I januar 2008 dro Figueroa på utlån til Wigan for resten av sesongen, og i juli 2008 etter en komplisert prosess som involverte arbeidstillatelse og spørsmål om visum, forlenget Figueroa sitt lån med Wigan i ytterligere 6 måneder. 

Wigan fikk mulighet til å gjøre avtalen permanent, og den 23. desember 2008 annonserte Wigan at Figueroa hadde signert en kontrakt på 3,5 år, en kontrakt som ville gjøre utlånsavtalen permanent. Figueroa scoret sitt første mål for Wigan Athletic den 11. januar 2009. Han scoret fra nært hold og ble matchvinner mot Tottenham Hotspur.

 Referanser 

 Eksterne lenker 


Kategori:Honduranske fotballspillere
Kategori:Spillere i Fotball-VM 2010
Kategori:Deltakere for Honduras under Sommer-OL 2012
Kategori:Fotballspillere under Sommer-OL 2012
Kategori:Spillere i Fotball-VM 2014
Kategori:Fotballspillere for CD Victoria
Kategori:Fotballspillere for CD Olimpia
Kategori:Fotballspillere for Wigan Athletic FC
Kategori:Fotballspillere for Hull City AFC
Kategori:Personer fra departementet Atlántida